
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU	
Trg pobjede 13
SLAVONSKI BROD  


							            Broj:1/ St-899/2018-5
 
R J E Š E N J E


	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnoj sutkinji Vesni Vukelić, u skraćenom stečajnom postupku koji se vodi nad dužnikom EVENTUM j.d.o.o. Slavonski Brod, Vladimira Nazora 35, OIB 24008843583, dana 13. srpnja 2018.


r i j e š i o     j e


 	 I.  Nalaže se predlagatelju-vjerovniku IVANU GLAVAŠU iz Slobodnice, zast. po pun. Josipu Staniću, odvj. u Slavonskom Brodu, u roku od 15 dana od dana dostave ovog rješenja uplatiti na ime pokrića troškova stečajnog postupka iznos od 5.000,00 kn, na depozitni račun Trgovačkog suda u Osijeku IBAN HR31 2390001-1300000200 s pozivom na broj HR05 221-899-2018,

a o izvršenim uplatama dostaviti dokaze u sudski spis uz poziv na gornji broj.

 	 II. Ukoliko predlagatelj ne predujmi tražena sredstva za namirenje troškova postupka u ostavljenom roku, sud će prijedlog za otvaranje stečajnog postupka odbiti te će po službenoj dužnosti donijeti rješenje o otvaranju i istovremenom zaključenju skraćenog stečajnog postupka.
 	 	
	 
Obrazloženje


 	Temeljem odredbe čl. 430 Stečajnog zakona (NN br. 71/15,104/17, dalje SZ), po zahtjevu FINE, sud je objavio oglas posl.br. 1/St-899/2018-3 od 06. lipnja 2018. kojim je pozvao vjerovnike da u roku od 45 dana od dana objave oglasa predlože otvaranje 



stečajnog postupka i uplate predujam za pokriće troškova postupka, dok je osobu ovlaštenu za zastupanje dužnika pozvao u roku od 15 dana podnijeti sudu javnobilježnički ovjerovljeni prokazni popis imovine i obveza dužnika na propisanom obrascu, uz upozorenje da će sud po službenoj dužnosti donijeti rješenje o otvaranju i zaključenju skraćenog stečajnog postupka ukoliko zastupnik po zakonu u ostavljenom roku ne podnese javnobilježnički ovjerovljeni prokazni popis imovine i obveza i ukoliko nijedan vjerovnik ne predloži otvaranje stečajnog postupka i ne predujmi zatražena sredstva za namirenje troškova postupka.

U ostavljenom roku zastupnik po zakonu nije dostavio ovjerovljeni prokazni popis imovine i obveza, dok je vjerovnik Ivan Glavaš putem punomoćnika podnio prijedlog za otvaranje redovnog stečajnog postupka uz dostavu dokaza da dužnik ima imovinu koja se sastoji od 3 motorna vozila koja su slobodna od tereta pa smatra da nisu ispunjenje pretpostavke za otvaranje i istovremeno zaključenje skraćenog stečajnog postupka.

S obzirom na činjenicu da vjerovnik kao predlagatelj nije izvršio uplatu zatraženog predujma za pokriće troškova postupka, nisu ispunjene pretpostavke za obustavu skraćenog stečajnog postupka, pa je predlagatelj pozvan naknadno izvršiti uplatu iznosa za koji sud smatra da je dostatan za pokriće troškova, zbog čega je odlučeno kao u izreci ovog rješenja shodno odredbama čl. 430 i čl. 431 SZ-a.



U Slavonskom Brodu, 13. srpnja 2018.

 								      STEČAJNA SUTKINJA:
               Vesna Vukelić





NAPUTAK O PRAVNOM LIJEKU:
Protiv ovog rješenja dopuštena je žalba u roku od osam dana
 po isteku osmog dana od dana objave rješenja na mrežnoj stranici
 e-Oglasna ploča sudova. Žalba se podnosi  Visokom trgovačkom 
sudu u Zagrebu  putem ovoga suda  u tri  primjerka.
Žalba ne odgađa ovrhu rješenja.


Dostaviti putem mrežne stranice e-Oglasna ploča sudova:
1.  dužniku
2.  predlagatelju po punomoćniku

